Școlile private riscă falimentul: "Este nedrept să închizi instituții în care nu au fost înregistrate focare".
Ornela Anghel este directoarea Școlii Private Prems, din Brașov. De astăzi, toți elevii din Brașov învață online. În municipiul Brașov, indicele de infectare a trecut ieri de 3 la mia de locuitori.
De astăzi, toate școlile din municipiul Brașov au lacătul pus pe ușă.Decizia a fost luată ieri, după ce indicele de infectare cu SARS-COV-2 a trecut de 3 la mia de locuitori. Măsurile vin și cu nemulțumiri.Ornela Anghel conduce o școală privată și cere autorităților să analizeze mai bine situația. Este nedrept să închizi școli în care nu au fost înregistrate focare.Ornela Anghela, directoarea Școlii Private Prems: "Nemulțumirile nu sunt doar ale mele. Ele sunt legate de această măsură, de această hotărâre de a intra în online. Avem un precedent și știm că educația online nu a dat rezultate. Prin urmare, solicităm ca aceste măsuri să se ia diferențiat. Să ni se dea posibilitatea de a aduce copiii la școală, acolo unde sunt, știu eu, 3 cazuri pe școală. "Ministrul Sănătății, Nelu Tătaru, a recunoscut că prezența fizică a elevilor la școală nu duce la creșterea numărului de infectări, ci mai degrabă drumul copiilor spre școală și înapoi.Riscă falimentulOrnela Anghela, directoarea Școlii Private Prems: "Din păcate, marea majoritate a școlilor private sunt doar autorizate, asta înseamnă că nu beneficiem de finanțarea per elev, care ar acoperi o foarte mică parte din costurile salariale. În momentul de față avem în instituție peste 200 de elevi și aproximativ 40 de angajați. Nu putem să susținem financiar pe o perioadă nedeterminată toate aceste costuri.".